Steffen Iversen

Steffen Iversen (født 1976) er en norsk fotballtrener og tidligere fotballspiller. 

Han har spilt for en rekke fotballklubber som  og , og har jobbet som fotballekspert i C More. Iversen viste seg til tider å være en målfarlig spiss, og ble regnet som en svært dyktig hodespiller. Han er sønn av Odd Iversen.

 Klubbfotball 
Som barn spilte Iversen i Sportsklubben Nationalkameratene og fra 1989 i Astor Fotballklubb. I 1993 gikk han til Rosenborg. Han debuterte på Rosenborgs A-lag i 1994. I 1996 gikk han til   etter at han var med på Rosenborgs 2–1-seier over AC Milan på bortebane som førte Rosenborg til kvartfinale i Mesterligaen på bekostning av AC Milan. Han spilte i Tottenham i sju sesonger. I 2003 gikk han til en annen Premier League-klubb, Wolverhampton Wanderers FC. I 2004 var han uten kontrakt i England og gikk til Vålerenga Fotball der han var med å sikre seriegull i 2005. Før 2006-sesongen var han aktuell for flere klubber. Det endte med at han gikk tilbake til moderklubben Rosenborg.

Gjensynet med Lerkendal stadion skulle vise seg å bli en sportslig suksess for både Iversen og Rosenborg. Etter at Iversen fikk mer tillit som spiss utover sensommeren og høsten, ble han en av de viktigste spillerne for laget, og bidro sterkt til at Rosenborg til slutt vant serien.
Sommeren 2008 var flere klubber interessert i trønderen, deriblant engelske , men Rosenborg var ikke interessert i å selge.  Den 31. desember 2010 ble det klart at Steffen Iversen var klar for Crystal Palace. 31. januar 2012 ble Steffen Iversen fristilt fra kontrakten sin hos Crystal Palace, og i februar 2012 skrev han på ny kontrakt med Rosenborg,Adressa.no – Palace-klare Iversen gleder seg (Av Petter Rasmus. Publisert 31. desember 2010, besøkt 1. januar 2011)CPFC.co.uk – Steffen signs up (Publisert 3. januar 2011, besøkt 3. januar 2011) hvor han også bestemte seg for å legge opp som profesjonell fotballspiller ved sesongslutt.Steffen legger opp . Hans sesong i 2012 startet veldig bra med 4 scoringer etter 6 runder i serien, men i løpet av sesongen ble han utsatt for mange forskjellige skader. Hans siste mål i sin lange karriere kom i kampen mot Stabæk hvor han scoret begge målene i kampen som endte 2-0 til Rosenborg.. Fra 2013 til 2015 var Iversen «fotballekspert» hos TV-kanalen C More.

 Landslagsspill 
Iversen debuterte for  14. oktober 1998 mot . Gjennom karrieren spilte han 79 landskamper for Norge og scoret 21 mål. Han var eneste målscorer for Norge i EM 2000 med seiersmålet i Norges 1–0-seier over . Han var Norges toppscorer i kvalifiseringen for EM i fotball 2008 med sju mål.

 Etter spillerkarrieren 
I 2018 begynte som trener for Sportsklubben Trygg/Lade..

I 2021 deltok han i sesong 12 av 71° nord – Norges tøffeste kjendis, men måtte trekke seg på grunn av ryggproblemer.Steffen Iversen trekker seg fra «71 grader nord» etter skade: – Kjip avgjørelse. Nettavisen. Besøkt 21. mars 2021.

 Meritter 

 79 A-landskamper og 21 mål 
 23 U21-landskamper og 17 mål
 13 landskamper og 11 mål for aldersbestemte landslag 

Rosenborg
 Seriemester i 1995, 1996, 2006, 2009 og 2010
 Cupmester med Rosenborg i 1995

 Vinner av Den engelske ligacupen i 1999

Vålerenga
 Seriemester i 2005

 Referanser 

 Litteratur 
 Historien om Rosenborg Ballklub (2007, Tapir Akademisk Forlag) av Geir Svardal. (Iversen, far og sønn, er tråden i historien om klubben fra 1967 og framover. "Iversen – du blir ikke større enn det i RBK".


 Eksterne lenker 



  Offisiell statistikk for Rosenborg Ballklub, Steffen Iversen
  Steffen Iversen på rbkweb

Kategori:Norske fotballspillere
Kategori:Norske fotballtrenere
Kategori:Norske landslagsspillere i fotball for herrer
Kategori:Norske fotballspillere i England
Kategori:Spillere i Fotball-EM 2000
Kategori:Fotballspillere for Rosenborg BK
Kategori:Fotballspillere for Tottenham Hotspur FC
Kategori:Fotballspillere for Wolverhampton Wanderers FC
Kategori:Fotballspillere for Vålerenga Fotball
Kategori:Fotballspillere for Crystal Palace FC
Kategori:Fotballspillere for SK Herd
Kategori:Fotballspillere for SK Haugar‎
Kategori:Fotballspillere for SK Trygg/Lade‎
Kategori:Vinnere av Kniksenprisen
Kategori:Mesternes Mester-deltakere
Kategori:Personer fra Trondheim kommune